বেতন বৈষম্য নিরসনসহ ছয় দফা দাবি: সাতক্ষীরায় সরকারি কর্মকর্তাদের মানববন্ধন – আওয়ার নিউজ
বেতন বৈষম্য নিরসনসহ ছয় দফা দাবি: সাতক্ষীরায় সরকারি কর্মকর্তাদের মানববন্ধন
আবুল কাসেম, সিনিয়র রিপোর্টার সাতক্ষীরা | অক্টোবর ২৮, ২০১৫
বেতন বৈষম্য নিরসন ও মর্যাদা পুনঃপ্রতিষ্ঠাসহ ছয় দফা দাবিতে সাতক্ষীরায় মানববন্ধন কর্মসূচি পালন করেছে প্রকৃচি-বিসিএস (২৬ ক্যাডার), নন ক্যাডার ও ফাংশনাল সার্ভিস সমন্বয় কমিটি। বুধবার দুপুরে সাতক্ষীরা শহরের খুলনা রোড মোড়ে সংগঠনের জেলা শাখা এই কর্মসূচির আয়োজন করে।
প্রকৃচি-বিসিএস (২৬ ক্যাডার), নন ক্যাডার ও ফাংশনাল সার্ভিস সমন্বয় কমিটি জেলা শাখার যুগ্ম আহবায়ক কাজী আব্দুল মান্নানের সভাপতিত্বে সাতক্ষীরা মেডিকেল কলেজের সাবেক অধ্যক্ষ ডা. এসজেড আতীক, সাতক্ষীরা সরকারি কলেজের অধ্যক্ষ প্রফেসর লিয়াকত পারভেজ, জেলা প্রাণিসম্পদ কর্মকর্তা ডা. শুশান্ত কুমার, প্রকৌশলী বিদ্যুৎ কুমারসহ প্রকৃচি-বিসিএস (২৬ ক্যাডার), নন ক্যাডার ও ফাংশনাল সার্ভিসরত কর্মকর্তারা এই মানববন্ধন কর্মসূচিতে অংশ নেন।
কর্মসূচি থেকে মন্ত্রণালয়ের সহকারী সচিব থেকে সিনিয়র সচিব পর্যন্ত সকল পদে সংশ্লিষ্ট ক্যাডার কর্মকর্তা পদায়নের মাধ্যমে কৃত্য পেশাভিত্তিক জনপ্রশাসন গড়ে তোলা, সিলেকশন গ্রেড ও টাইমস্কেল প্রদান, ইউএনও’র কর্তৃত্ব বাতিল, আন্তঃক্যাডার বৈষম্য নিরসন, নিজস্ব ক্যাডার ও ফাংশনাল সার্ভিস বহির্ভূত প্রেষণ বাতিল এবং সকল ক্যাডার ও ফাংশনাল সার্ভিসে পদোন্নতির সমান সুযোগ প্রদানের দাবি জানানো হয়।
সাতক্ষীরা, সারাদেশ Comments Off on বেতন বৈষম্য নিরসনসহ ছয় দফা দাবি: সাতক্ষীরায় সরকারি কর্মকর্তাদের মানববন্ধন সংবাদটি প্রিন্ট করুন
« দেবহাটার পাঁচপোতা গ্রামে বিদ্যুৎ সংযোগের নামে অর্থ বাণিজ্যের অভিযোগ (পূর্বের সংবাদ)
(পরের সংবাদ) বিদেশি হত্যায় কারা জড়িত ধীরে ধীরে পরিষ্কার হচ্ছে »